
Ima li hadisa koji govore o odlikama Muavije, i je li on bolji od Alije b. Ebu Taliba?


* 
* 
* 
* 
* 
* 
* 

 
Ima li hadisa koji govore o odlikama Muavije?

Po ehli-sunnetskom učenju, svi ***[ashabi](https://pitajucene.com/search/ashab/questions/ "Pretraži pitanja o ashabima")*** su povjerljivi i imaju stepen kod Allaha koji nemaju drugi ljudi osim poslanikâ i vjerovjesnikâ. Na ovu činjenicu ukazuje ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")***, ***[hadis](https://pitajucene.com/search/Hadis/questions/ "Pretraži pitanja o hadisima")*** i konsenzus islamskih učenjaka. Međutim, ashabi nisu bili na istom stupnju, već su se razlikovali. Alija je, bez sumnje, bolji od Muavije, i bio je bliže istini u nesuglasicama koje su se desile u njihovo vrijeme. Muavija je časni ***[ashab](https://pitajucene.com/search/ashab/questions/ "Pretraži pitanja o ashabima")*** i pisar Objave. Irbad b. Sarija, radijallahu anhu, prenosi da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, molio: “Moj Allahu, pouči Muaviju Kur’anu i sačuvaj ga džehennemske kazne!” (Ahmed, Ibn Huzejme i Ibn Hibban. Šejh Albani ovo predanje smatra ispravnim. Vidjeti: Es-Silsiletus-sahiha, 7/687-694.)


Kada je riječ o Muaviji, radijallahu anhu, u drugom hadisu stoji da je Resulullah, ﷺ, molio za njega: “Moj Allahu, uputi ga na Pravi put i učini ga od onih koji ukazuju na Pravi put.” (Tirmizi, Ahmed i Hallal, u djelu Es-Sunna, 2/450. Imam Tirmizi ovo predanje smatra dobrim, šejh Albani vjerodostojnim. Vidjeti: Es-Silsiletus-sahiha, 4/615.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


